Diari Oficial de la Generalitat Valenciana


Sumari del DOGV 4138, del 29-11-2001 (2001/11395)

Informació pública de la convocatòria i bases per a la provisió en propietat d'una plaça d'agent de desenvolupament social i gestor sociocultural, pel sistema de concurs.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4138

Data del DOGV
:   29-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11057


Data del document
:   29-10-2001

Organisme emissor
:   Ajuntament de Chelva

Tipus de document
:   Convocatòria

Descriptors 

:   * Chelva
    * concurs administratiu
    * administració local
    * treballador social

Informació pública de la convocatòria i bases per a la provisió en propietat d'una plaça d'agent de desenvolupament social i gestor sociocultural, pel sistema de concurs. [2001/A11244]
  
Per la Resolució de l'Alcaldia número 572/2001, de data 26 d'octubre, s'ha convocat el procés selectiu per a la provisió, en propietat, d'una plaça d'agent de desenvolupament local i gestor sociocultural, escala d'administració especial, subescala tècnica, grup B, pertanyent a l'oferta d'ocupació pública de 2001, pel sistema de concurs lliure, d'acord amb les bases que tot seguit es transcriuen.
  
Cosa que es fa pública als efectes oportuns, amb l'advertiment que, contra elles, s'hi poden interposar els recursos en els terminis i amb els requisits regulats en la Llei 30/1992, de Règim Jurídic de les Administracions Públiques i del procediment Administratiu Comú, modificada per la Llei 4/1999, de 13 de gener.
  
Bases
  
Primera. Objecte de la convocatòria
  
1.1 L'objecte d'aquesta convocatòria de proves selectives és la provisió d'una plaça d'agent de desenvolupament local i gestor sociocultural, escala d'administració especial, subescala tècnica, grup B, segons l'article 25 de la Llei 30/1984, de 2 d'agost, de Mesures per a la Reforma de la Funció Pública.
  
1.2 El lloc d'agent de desenvolupament local i gestor sociocultural està inclòs en la plantilla del personal funcionari d'aquest Ajuntament i dotat amb les retribucions assenyalades en el pressupost municipal.
  
1.3 La provisió del lloc d'aquesta convocatòria s'efectuarà mitjançant el sistema de concurs lliure.
  
Segona. Requisits dels aspirants
  
2.1 Per a prendre part en aquest procés selectiu, els aspirants han de complir les següents condicions:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre d'ella o la de qualsevol d'aquells estats a què, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors en els termes que aquesta es troba definida en el Tractat Constitutiu de la Unió Europea.
  
b) Tenir complits 18 anys, i no excedir d'aquella edat en què falten menys de 10 anys per a la jubilació forçosa per edat.
  
c) No patir cap malaltia ni defecte físic que impedisquen l'acompliment de les corresponents funcions.
  
d) No haver sigut separat mitjançant un expedient disciplinari del servei a l'estat a l'administració autònoma o local, ni trobar-se inhabilitat per a l'exercici de les funcions públiques.
  
2.2 Els aspirants han de complir totes les condicions enumerades l'últim dia en què finalitze el termini de presentació d'instàncies, amb excepció de les detallades en la lletra d), que haurà de referir-se al moment d'acabament de les proves selectives amb la publicació de la llista d'aprovats.
  
Tercera. Presentació de sol·licituds i drets d'examen
  
3.1 Les instàncies on se sol·licita prendre part en el concurs convocat s'han de dirigir a l'alcalde president de l'Ajuntament, acompanyades del justificant d'haver ingressat en la tresoreria municipal la quantitat de 5.000 pessetes en concepte de drets d'examen.
  
3.2 S'han de presentar, dins del termini de 20 dies naturals, comptats a partir de l'endemà de la publicació de l'anunci d'aquesta convocatòria en el Boletín Oficial del Estado, al Registre General de l'Ajuntament els dies laborables i hores d'oficina, o en la forma determinada per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants han de manifestar en les instàncies que compleixen totes les condicions exigides en la base segona, referides a la data en què acaba el termini de la seua presentació, i que es comprometen a prestar el jurament o promesa establit en el Reial Decret 707/1979.
  
Quarta. Admissió d'aspirants
  
4.1 Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província de València, i serà exposada al tauler d'edictes de la corporació; s'hi concedirà un termini de 10 dies perquè els aspirants exclosos en puguen esmenar els defectes.
  
Les dites reclamacions, si n'hi haguera, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.
  
4.2 El que s'ha dit adés s'entén sense perjudici del que disposa l'article 71 de la Llei 30/1992, de 26 de novembre.
  
Cinquena. Tribunal qualificador
  
5.1 El tribunal qualificador estarà constituït de la manera següent:
  
- President: l'alcalde president o membre de la corporació en qui delegue.
  
- Vocals:
  
· Un representant de la Generalitat Valenciana.
  
· El secretari de la corporació.
  
· Un tècnic superior de l'Ajuntament nomenat per l'Alcaldia.
  
· Un representant sindical, amb titulació superior, nomenat per l'Alcaldia a proposta de les organitzacions sindicals.
  
5.2 La designació dels membres del tribunal, titulars i suplents, es farà pública en el Butlletí Oficial de la província de València i al tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal hauran d'abstenir-se de formar-ne part quan concórreguen les circumstàncies establides en l'article 28 de la Llei 30/1992.
  
5.5 Els aspirants podran recusar els membres del tribunal en els termes establits en l'article 29 del mateix text legal.
  
5.6 El tribunal podrà disposar la incorporació d'assessors especialistes a les seues sessions.
  
Sisena. Publicitat i desenvolupament de les proves
  
6.1 Les bases, una vegada aprovades, es publicaran íntegres en el Butlletí Oficial de la Província de València i en el Diari Oficial de la Generalitat Valenciana.
  
 L'anunci extracte de la convocatòria es publicarà també en el Boletín Oficial del Estado.
  
6.2. Tots els anuncis de tràmits posteriors es publicaran en el Butlletí Oficial de la Província de València, tal com es concreta en els distints epígrafs d'aquestes bases i llevat del que disposa l'apartat 7.5 següent.
  
6.3 L'anunci de la convocatòria, les bases i tots els altres anuncis relatius al desenvolupament d'aquestes proves, es publicarà també al tauler d'anuncis de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
Setena. Mèrits
  
Els mèrits que es valoraren en aquest concurs de provisió de lloc de treball seran els següents:
  
a) Titulació acadèmica
  
Puntuació màxima: 3 punts.
  
- Estar en possessió del títol de llicenciat en Geografia i Història, Econòmiques o Empresarials: 3 punts.
  
- Estar en possessió del títol de llicenciat en Dret, Ciències Polítiques, o enginyeria: 2 punts.
  
- Qualsevol altre títol: 1,5 punts.
  
b) Diplomes i cursos relacionats amb el perfil d'agent de desenvolupament local:
  
Puntuació màxima: 2 punts.
  
- Diploma de tècnic en Desenvolupament Local, expedit per universitat pública o privada, amb un mínim de 150 hores lectives i que continga avaluació: 2 punts.
  
c) Valoració per serveis prestats en l'administració:
  
Puntuació màxima: 2,25 punts.
  
- En qualsevol administració pública, com a funcionari de carrera, interí o contractat laboral, en un lloc de treball que tinguera relació amb la plaça oferida: 2,25 punts (0,15 per any complet en qualsevol administració o 0,25 per any complet si s'han prestat en l'administració municipal, no sent acumulatius els primers als segons)
  
d) Cursos de formació relacionats amb les funcions del lloc impartits per universitats o per qualssevol administració pública:
  
Puntuació màxima: 2,75 punts.
  
- Relacionats amb les funcions pròpies de tècnic en Desenvolupament Local, en funció de la duració: 1 punt.
  
- Relacionats amb les funcions de gestor sociocultural (joventut, educació, arxivística, animació sociocultural en general...), en funció de la duració: 1,75 punts.
  
e) Entrevista personal
  
Després que el tribunal qualificador haja efectuat la baremació del concurs, es realitzarà necessàriament l'entrevista a tots els aspirants que hagen obtingut un mínim de 5 punts. Amb aquest fi, es publicarà al tauler d'edictes de l'Ajuntament i en el Butlletí Oficial de la Província el resultat de la puntuació del tribunal, i es convocaran els candidats a l'entrevista personal amb una antelació mínima de 15 dies.
  
Versarà l'entrevista sobre l'acreditació de la realització dels mèrits baremats, i el coneixement en general del lloc que han d'ocupar; segons el parer del tribunal qualificador es podrà modificar la puntuació obtinguda fins al moment en més'menys 25%.
  
Vuitena. Resolució del concurs
  
El termini per a la resolució del concurs serà d'un mes comptador des de l'endemà de la finalització del de la presentació de sol·licituds.
  
La resolució del concurs es motivarà amb referència al compliment de les normes reglamentàries i de les bases de la convocatòria.
  
El nomenament correspondrà a l'alcalde d'acord amb la proposta de la comissió de valoració.
  
Novena. Presa de possessió
  
El termini per a prendre'n possessió serà de 15 dies hàbils.
  
La presa de possessió implica la integració en la funció pública local de l'Ajuntament de Chelva.
  
Deu. Legislació supletòria
  
Per a tot allò que no preveuen aquestes bases que regeixen la convocatòria per a la provisió del lloc de treball oferit, caldrà ajustar-se al que disposa la Llei 7/1985, de 2 d'abril, Reguladora de les Bases, Llei de 2 d'agost, de Mesures per a la Reforma de la Funció Pública, Text Refós de les institucions vigents en matèria de règim local, de 18 d'abril de 1986, en aquells preceptes que siguen bàsics, i supletòriament en el Reial Decret 364/1995, de 10 de març, així com tota altra legislació que siga aplicable de manera supletòria i pertinent.